Dominion (kortspill)

Dominion er et kortbyggingspill for 2–4 spillere der man bygger kortstokken man spiller med i løpet av spillet. Spillet er oppfunnet av Donald X. Vaccarino og utgis blant annet av Rio Grande Games. Den norske utgaven av spillet er utgitt av Vennerød Forlag.

Spillet ble lansert under spillmessen Spiel i Essen i 2008, der det ble kåret til det beste spillet i Fairplays avstemning I løpet av to måneder etter lansering var spillet ranket blant topp ti på brettspillnettstedet BoardgamegeekBoard Game Geek og i 2009 vant spillet de prestisjefylte utmerkelsene Spiel des Jahres og Deutscher Spiele Preis.

Under utviklingen av Dominion ble det til å begynne med kalt Castle builder og senere Game X.

 Innhold 
Grunnspillet inneholder 500 kort, totalt 32 ulike kort fordelt på fire typer kort:
 Pengekort (kobber, sølv og gull, verdi henholdsvis én, to og tre penger)
 Poengkort (verdi ett, tre og seks poeng).
 Forbannelseskort (curses), som er verdt minus ett poeng.
 Handlingskort, som spilles fra hånd for å utføre bestemte handlinger.

I utvidelsene til spillet fins det også flere typer kort.

 Slik spiller man 
Kobber, sølv, gull, de tre poengkortene og forbannelseskort er alltid med. Det finnes også 25 ulike kongerikekort, hvorav de fleste er handlingskort. I hver spilleomgang velger eller trekker man ut ti kongerikekort som man spiller med. De andre femten blir liggende i esken. Det fins hele 3.268.760 ulike kortkombinasjoner bare i grunnspillet. Så ingen spill behøver å bli kjedelige, hvis man ikke velger å spille med de samme kortene. Spillereglene gir ellers en del forslag til kortoppsett som kan være greie å spille med for nybegynnere.

Alle pengekort, poengkort og handlingskort legges ut i separate bunker på bordet med forsiden opp. Hver spiller begynner med syv kobberkort og tre ettpoengskort, stokker kortene og tar fem kort opp på hånden. Når det er deres tur kan spillerne blant annet kjøpe kort de har råd til og supplere kortstokken sin.

En spillers tur inneholder tre faser:
 Handlingsfasen: Om spilleren har et handlingskort kan det nå spilles ut fra hånden.  Typiske effekter av et handlingskort er å få lov til å trekke flere kort, få lov til å spille ut flere kort eller å få lov til å kjøpe flere kort i kjøpefasen. Når spilleren ikke kan eller vil spille ut flere handlingskort, fortsetter han/hun på kjøpefasen.  
 Kjøpefasen: Spilleren kan nå spille pengekort fra hånden og deretter kjøpe et kort fra bordet for disse pengene. Dersom han/hun har spilt ut handlingskort som tillater det, kan det også kjøpes flere kort.  Alle kort som kjøpes går i spillerens kastbunke.  
 Opprensking: Når både handlingsfase og kjøpefase er gjennomført, går alle brukte kort (også pengekort) og gjenværende kort på hånd i spillerens kastbunke og han/hun trekker fem nye kort fra kortstokken sin. Turen går så videre til nestemann.

Når en spillers kortstokk er tom, stokkes kastbunken og blir spillerens nye kortstokk.  På den måten resirkuleres kortene og nye kort kommer i bruk.

Målet er å samle mest mulig poeng i løpet av spillet. Men det gjelder å bygge en effektiv kortstokk og ikke kjøpe poengkort for tidlig, da de ikke kan brukes til noe annet.  Spillet er slutt når alle sekspoengskortene er oppkjøpt, eller når tre andre kortbunker (samme hvilke) er oppkjøpt. Da samler spillerne alle kortene sine, både kortstokken og kastbunken, og teller poengene sine.

 Utgivelser 
 Dominion (2008)
 Dominion: Intrigue (2009)
 Dominion: Seaside (2009)
 Dominion: Alchemy (2010)
 Dominion: Prosperity (2010)
 Dominion: Cornucopia (2011)
 Dominion: Hinterlands (2011)
Dominion: Dark Ages (2012)
Dominion: Guilds (2013)
Dominion: Adventures (2015)
Dominion: Empires (2016)
Dominion: Nocturne (2017)
Dominion: Renaissance (2018)

 Promokort 
I tillegg er det utgitt såkalte promokort som man også kan spille med:
 Dominion: Envoy (2008), et kongerikekort
Dominion: Black Market (2009), et kongerikekort
 Dominion: Stash (2010), et kongerikekort
 Dominion: Walled Village (2011), et kongerikekort
 Dominion: Governor (2011), et kongerikekort
Dominion: Prince (2014), et kongerikekort
Dominion: Summon (2015), et Hendelsekort
Dominion: Sauna/Avanto (2016), to kongerikekort
Dominion: Dismantle (2017), et kongerikekort

 Priser og utmerkelser 
Dominion har vunnet flere priser, blant annet:
 Årets Familiespill i Norge, 2010
 Best Family Strategy Game, Games Magazine, 2010
 Mensa Mind Games, 2009
 Årets Spill i Tyskland, 2009
 Årets Spill i Finland, 2009
 Nominert til International Gamers Award, 2009
 Nominert til Årets Spill i Nederland, 2009
 Nominert til Årets Spill i Spania, 2009
 The Dice Tower Award, best game, 2009
 Meeples Choice Award, 2008

 Turneringer og mesterskap 
Det spilles turneringer og mesterskap i Dominion. NM ble første gang arrangert i 2010. VM ble første gang arrangert i 2011.

 NM i Dominion 
 År Sted og dato Nr 1 Nr 2 Nr 3 Deltakere 2010  Kjeller 9.okt.  Christian Lund Risøe  Lene Nilsen  Asle Jakobsen  24 2011  Oslo 2.okt.  Bernt Ivar Nødland  Nicholas Knutsen  Morten Evensen  33 2012  Oslo 24.jun.  Bernt Ivar Nødland  Oddbjørn Nødland  Nicholas Knutsen   302016Oslo 26. juniMorten RønningTommy HammerMikkel Brekke19

 VM i Dominion 
 År Sted og dato Nr 1 Nr 2 Nr 3 Norsk deltaker Plassering Deltakere 2011   Essen 22.okt.  Ryo Shigekiyo JPN  Bernt Ivar Nødland NOR  Arndt Fedderson GER  Bernt Ivar Nødland  2  16 2012  GenCon 19.aug.  Kazuhiko Mitsuya JPN  Fabian Sjöblom SWE Alexander Deutinger AUT  Oddbjørn Nødland  5  7

 Referanser 

 Eksterne lenker 


 Brettspillguiden 
 Brettspill.no
 Spillskrinet

Kategori:Kortspill
Kategori:Spiel des Jahres-mottakere